ΓΡΑΠΤΗ ΕΡΩΤΗΣΗ E-3023/02

υποβολή: Mariotto Segni (UEN) προς την Επιτροπή

(23 Οκτωβρίου 2002)

Θέμα: Περιφερειακές ενισχύσεις για την καταπολέμηση του καταρροϊκού πυρετού των προβατοειδών

Με την απόφαση που δημοσιεύτηκε η Επιτροπή ανήγγειλε την εκκίνηση επίσημης διοικητικής εξέτασης σχετικά με τις ενισχύσεις τις οποίες προτίθετο να χορηγήσει η Περιφέρεια της Σαρδηνίας μετά την εμφάνιση εστιών της επιζωοτίας καταρροϊκού πυρετού των προβατοειδών στη νήσο (ενίσχυση Ν 775/2000 βλ. C 5/2001)(1).

Στο πλαίσιο της ενίσχυσης, ωστόσο, η Επιτροπή ενέκρινε, δια του άρθρου 4, τη χορήγηση αποζημίωσης για τοψηλότερο κόστος εκτροφής των ζώωνπέρ των κτηνοτρόφων με αγέλες προβάτων και βοοειδών (τα οποία ήτανγιείς φορείς) για να αντισταθμιστεί το επιπρόσθετο κόστος αγοράς ζωοτροφής μια και οι αγέλες δεν μπόρεσαν να μεταβούν στους χώρους βοσκής.

Στην απόφασή της, η Επιτροπή θεώρησε ότι οι δύο προβλεπόμενες ενισχύσεις (απώλεια εισοδήματος λόγω τηςποχρεωτικής σφαγής των ζώων καιψηλότερου κόστους εκτροφής των αγελών) μπορούσαν ναπαχθούν στον ορισμό του διαφυγόντος κέρδουςπό την έννοια του σημείου 11.4 των Προσανατολισμών σε θέματα κρατικών ενισχύσεων στη γεωργία και ως εκ τούτου μπορούσαν να θεωρηθούν συμβατές με τη Συνθήκη.

Η Περιφέρεια στη συνέχεια κοινοποίησε μία επιπλέον ευνοϊκή διάταξηπέρ των κτηνοτρόφων με αγέλες αποκλειστικά βοοειδών (ενίσχυση Ν 662/2001) που στόχευε να αντισταθμίσει το επιπλέον κόστος εκτροφής και φροντίδας των ζώων μετά την απαγόρευση της μετακίνησης των αγελών.

Στη νέα αυτή κοινοποίηση, η Επιτροπή απάντησε ότι η αποζημίωση για τους κτηνοτρόφους μπορεί [] να συμπεριλαμβάνει μια λελογισμένη αντιστάθμιση του διαφυγόντος κέρδους λόγω δυσχερειών σχετικών με την αντικατάσταση του ζωικού κεφαλαίου. Προκύπτει λοιπόν ότι βασική προϋπόθεση για τη χορήγηση των ενισχύσεων είναι η σφαγή των ζώων και η αντικατάσταση του ζωικού κεφαλαίου, ενώ δεν αναγνωρίζεται πλέον η δυνατότητα αποζημίωσης των κτηνοτρόφων βοοειδών για το επιπλέον κόστος εκτροφής.

Δεδομένου ότι οι Προσανατολισμοί δεν τροποποιήθηκαν μεταξύ της έγκρισης της αποφάσεως σχετικά με την ενίσχυση Ν 775/2000 και της κοινοποίησης της ενίσχυσης Ν 662/2001, θα μπορούσε η Επιτροπή να εξηγήσει αυτή την αλλαγή στάσης της λαμβάνοντας ιδίωςπόψη ότι η απόφασή της είναι νομικά δεσμευτική·

(1) EE C 327 της 22.11.2001, σελ. 5.

Απάντηση του κ. Fischler Εξ ονόματος της Επιτροπής

(3 Δεκεμβρίου 2002)

Με την επιστολή SG (2001) D/285817 της 2ας Φεβρουαρίου 2001, η Επιτροπή ενέκρινε αποζημίωση για τους αγρότες, στους οποίους απαγορεύτηκε με διαταγή των δημόσιων αρχών η μετακίνηση προβάτων, αιγών, βοοειδών και βουβάλων από γεωργικές εκμεταλλεύσεις μέχρι την βελτίωση των επιδημιολογικών συνθηκών λόγω της διάδοσης του καταρροϊκού πυρετού (άρθρο 4 του Περιφερειακού Νόμου της 25ης Οκτωβρίου 2000). Η ενίσχυση αποτελούσε μέρος ολοκληρωμένου σχεδίου για την εξάλειψη και την πρόληψη της διάδοσης του καταρροϊκού πυρετού, με βάση τους περιορισμούς των μετακινήσεων ζώων στην Περιφέρεια, που θεσπίσθηκαν μετά την δημοσίευση της Υπουργικής απόφασης της 28ης Αυγούστου 2000.

Η ξαφνική διάδοση του καταρροϊκού πυρετού και οι επιπτώσεις του στο ζωικό πληθυσμό προκάλεσε σοβαρές ζημιές στους αγρότες, που αντιμετώπιζαν δύσκολη κατάσταση λόγω και της σχεδόν ταυτόχρονης ξηρασίας. Η ενίσχυση που είχε σκοπό να καλύψει τα έξοδα για επιπλέον τροφή και συντήρηση στους τομείς των βοοειδών και των αιγοπροβάτων, αφορούσε περίοδο ενός έτους και περιορισμένο ποσό, θεωρήθηκε δε αποδεκτή από την Επιτροπή ως μέρος ευρύτερου σχεδίου ενίσχυσης με στόχο την αποζημίωση για τις ζημιές που προκάλεσε στον τομέα εκτροφής και γονιμοποίησης ζώων η ξαφνική διάδοση της επιδημίας.

Η απόφαση της Περιφέρειας αριθ. 29/10 της 4ης Σεπτεμβρίου 2001, που προτείνει ενίσχυση για να αποζημιωθεί το επιπλέον κόστος τροφής και συντήρησης λόγω της διατήρησης στα αγροκτήματα μόσχων, που συνήθως αποστέλλονταν στην βόρεια Ιταλία για εκτροφή και σφαγή, δεν φαίνεται να δικαιολογείται με βάση το σημείο 11.4 των κοινοτικών κατευθυντήριων γραμμών για κρατικές ενισχύσεις στον τομέα της γεωργίας(1). Στην πραγματικότητα δεν εκπληρούται ο όρος χορήγησης της αποζημίωσης στο πλαίσιο του παραπάνω σημείου που είναι η σφαγή των ζώων και η αύξηση του αριθμού τους στα αγροκτήματα. Η ενίσχυση που προβλέπει σημαντική αύξηση του προϋπολογισμού για το επιπλέον κόστος τροφής και συντήρησης αφορά μόνο τον τομέα των βοοειδών, στον οποίο, με βάση την διαταγή των δημόσιων αρχών, δεν σημειώθηκαν άμεσες απώλειες λόγω θανάτωσης ζώων.

Μέχρι τώρα οι περιφερειακές αρχές δεν κοινοποίησαν άλλη νομική βάση στο πλαίσιο της οποίας θα μπορούσε να αξιολογηθεί η ενίσχυση. Με βάση τις πληροφορίες πουποβλήθηκαν, η Επιτροπή διατύπωσε αμφιβολίες όσον αφορά τη συμβατότητα τηςπό εξέταση ενίσχυσης με τους Κοινοτικούς κανόνες ανταγωνισμού. Η Επιτροπή δεν έχει ακόμη πάρει τελική απόφαση.

(1) ΕΕ C 28 της 1.2.2000 όπως τροποποιήθηκε με την ΕΕ C 232 της 12.8.2000.